ΓΡΑΠΤΗ ΕΡΩΤΗΣΗ P-2220/99

υποβολή: Theresa Villiers (PPE-DE) προς την Επιτροπή

(19 Νοεμβρίου 1999)

Θέμα: Συζητήσεις για φορολογικά θέματα

1. Ποιες συνεδριάσεις έχουν πραγματοποιηθεί τον τελευταίο μήνα για να συζητηθούν στοιχεία από τη λεγόμενη δέσμη φορολογικών μέτρων Monti, και ποιες συνεδριάσεις έχουν προγραμματισθεί για τον ίδιο σκοπό τους επόμενους δύο μήνες;

2. Ειδικότερα, ποια φορολογικά θέματα συζητήθηκαν στις συνεδριάσεις που πραγματοποιήθηκαν κατά τη διάρκεια του τελευταίου μήνα, και ποια θέματα προορίζονται να συζητηθούν κατά τις προσεχείς συνεδριάσεις;

3. Προτίθεται η Επιτροπή να δώσει στο Κοινοβούλιο συνοπτικές εκθέσεις για αυτές τις συνεδριάσεις χάριν της διαφάνειας, καθώς και κάθε είδους έγγραφα στα οποία βασίσθηκαν οι συζητήσεις;

Απάντηση του κυρίου Bolkestein εξ ονόματος της Επιτροπής

(3 Δεκεμβρίου 1999)

1.-2. Ακολουθεί κατάλογος των συνεδριάσεων που έλαβαν χώρα με τα κράτη μέλη από την 1 Ιουνίου 1999. Η δέσμη φορολογικών μέτρων πρέπει να συζητηθεί στο Ευρωπαϊκό Συμβούλιο του Ελσίνκι στις 10

και 11 Δεκεμβρίου 1999. Εκτός απ' αυτά, δενπάρχουν πληροφορίες προς το παρόν για το αν θα γίνουν περαιτέρω συνεδριάσεις στους επόμενους δυο μήνες με θέμα τη δέσμη φορολογικών μέτρων.

Η ομάδα του κώδικα συμπεριφοράς συνεδρίασε στις 14 και 15 Οκτωβρίου 1999 και στις 27 Οκτωβρίου 1999, όπου συζητήθηκαν ορισμένα εκκρεμή θέματα και ένα πρώτο σχέδιο της τελικής έκθεσης της ομάδας. Τα αναθεωρημένα σχέδια προετοιμάστηκαν, εξετάσθηκαν και αναπτύχθηκαν περαιτέρω στις συνεδριάσεις της 3ης και 4ης Νοεμβρίου 1999 και της 12ης Νοεμβρίου 1999 και η έκθεση της ομάδαςποβλήθηκε στο Συμβούλιο Ecofin που συνεδρίασε στις 29 Νοεμβρίου 1999.

Σχετικά με την πρόταση οδηγίας για τη φορολογία των εισοδημάτων από αποταμιεύσεις έλαβε χώρα μια τεχνική συνεδρίαση της ομάδας εργασίας του Συμβουλίου στις 6 Οκτωβρίου 1999 για τη διαδικασία έκδοσης πιστοποιητικού και την κατάργηση της διπλής φορολόγησης.

Στο Συμβούλιο Ecofin στις 8 Οκτωβρίου 1999ποβλήθηκαν εκθέσεις για την προώθηση των αρχών της προτεινόμενης οδηγίας στα εξαρτώμενα και συνδεδεμένα εδάφη των κρατών μελών. Σεψηλού επιπέδου συνεδρίαση της ομάδας εργασίας του Συμβουλίου στις 19 Οκτωβρίου 1999 διεξήχθη γενική συζήτηση για πιθανή μόρφωση της πρότασης οδηγίας για τις αποταμιεύσεις. Στις 28 Οκτωβρίου 1999, πραγματοποιήθηκε ad hoc συνεδρίαση του Συμβουλίου σε πολιτικό επίπεδο για εκκρεμή θέματα της δέσμης φορολογικών μέτρων. Το Συμβούλιο Ecofin της 8ης Νοεμβρίου 1999 εξέτασε συνολικά τη δέσμη φορολογικών μέτρων. Μια συνεδρίαση, που διοργάνωσε η Προεδρία με τους φορείς της αγοράς, έλαβε χώρα στις 18 Νοεμβρίου 1999, στις 22 Νοεμβρίου 1999 πραγματοποιήθηκε συνεδρίαση της ομάδας εργασίας του Συμβουλίου και η πρόταση συζητήθηκε στο Συμβούλιο Ecofin στις 29 Νοεμβρίου 1999.

Όσον αφορά την πρόταση οδηγίας σχετικά με τους καταβαλλόμενους τόκους και δικαιώματα έλαβε χώρα συνεδρίαση της ομάδας έργασίας του Συμβουλίου στις 26 Οκτωβρίου 1999 για όλα τα εκκρεμή θέματα. Το απόγευμα της 17ης Νοεμβρίου 1999 εξάλλου πραγματοποιήθηκε συνεδρίαση της ομάδας εργασίας του Συμβουλίου για τα εκκρεμή θέματα. Η πρόταση συζητήθηκε από κοινού με δυο άλλα στοιχεία της δέσμης φορολογικών μέτρων στο Συμβούλιο Ecofin στις 29 Νοεμβρίου 1999.

3. Επειδή όλες οι συνεδριάσεις που προαναφέρθηκαν είναι συνεδριάσεις του Συμβουλίου, οι επίσημες εκθέσεις των συνεδριάσεων αυτών και όλα τα έγγραφα εργασίας που αποτελούν αντικείμενο των συζητήσεωνπάγονται στην αρμοδιότητα του Συμβουλίου. Κατά συνέπεια, η Επιτροπή δεν έχει την αρμοδιότητα ναποβάλει τα έγγραφα αυτά στο Κοινοβούλιο. Εντούτοις, ο Επίτροπος που είναι αρμόδιος για την εσωτερική αγορά βρίσκεται στη διάθεση των σχετικών κοινοβουλευτικών επιτροπών για να συζητά και να εξηγεί αυτοπροσώπως τη θέση της Επιτροπής σε θέματα πολιτικής. Ο εν λόγω Επίτροπος συζήτησε θέματα σχετικά με τη δέσμη φορολογικών μέτρων με την οικονομική και νομισματική επιτροπή, στις 25 Νοεμβρίου 1999.